बलियापुर में दहेज के लिए निरसा की बेटी की हत्या
एआरबी बियरिंग का सेमिनार संपन्न
मामला दर्ज, होगी गिरफ्तारी
दहेजकी वेदी पर एक और विवाहिता की बली चढ़ गई। घटना बलियापुर के सालपतरा गांव की है। पुलिस शव को पोस्टमार्टम के लिए धनबाद भेज दिया है। मृतका की मां के बयान पर पति, सास, देवर आदि पर पुत्री को जलाकर मार देने का मामला दर्ज किया है। पुलिस आरोपियों की गिरफ्तारी के लिए जुट गई है। जानकारी के अनुसार निरसा के सुसुनिया गांव की प्रियंका (23) की शादी बलियापुर के सालपतरा निवासी संजय गोराई के साथ दो वर्ष पूर्व हुई थी। शादी के दौरान दहेज स्वरूप नकदी सहित अन्य सामग्री दी गई थी। आरोपों में कहा गया है कि शादी के बाद पति एवं उसके परिजन एक लाख रुपए और मांगने लगे। असमर्थता जताने पर प्रियंका के साथ मारपीट एवं प्रताड़ित करने की घटना आम हो गई थी। मृतका की मां के बयान पर पति संजय गोराई, देवर रंजीत गोराई, सास पर केरोसिन छिड़क कर जलाकर मार देने की शिकायत बलियापुर थाना में दर्ज की गई है।
^मामले की शिकायत मिली है। आराेपियों के खिलाफ मामला दर्ज कर लिया गया है। पुलिस आरोपियों जल्द ही गिरफ्तारी करेगी।”लक्ष्मण राम,थानाप्रभारी, बलियापुर
बलियापुर थाना में शिकायत करने पहुंचे मृतका के परिजन।
hin_Deva bho_Deva hin_Deva hin_Deva hin_Deva bho_Deva